en: Apart from normal replacement, or death, the duties of a Judge shall end when he resigns.  
mt: Apparti s-sostituzzjoni normali, jew il-mewt, id-dmirijiet ta' Mħallef jintemmu individwalment meta dan jirriżenja.

en: Where a Judge resigns, his letter of resignation shall be addressed to the President of the Court of Justice for transmission to the President of the Council.  
mt: Meta Mħallef jirriżenja, l-ittra tar-riżenja għandha tiġi ndirizzata lill-President tal-Qorti tal-Ġustizzja biex tintbagħat lill-President tal-Kunsill.

en: Upon this notification a vacancy shall arise on the bench.  
mt: Din in-notifika ġġib magħha li titbattal sedja.

en: Save where Article 6 applies, a Judge shall continue to hold office until his successor takes up his duties.  
mt: Ħlief fejn ikun japplika l-Artikolu 6, l-Imħallef ikompli fil-kariga sakemm is-suċċessur tiegħu jassumi d-doveri tiegħu.

en: Article 6  
mt: Artikolu 6

en: A Judge may be deprived of his office or of his right to a pension or other benefits in its stead only if, in the unanimous opinion of the Judges and Advocates-General of the Court of Justice, he no longer fulfils the requisite conditions or meets the obligations arising from his office.  
mt: Imħallef jista' jiġi mneħħi mill-kariga tiegħu jew miċħud mid-dritt tiegħu għal pensjoni jew minn vantaġġi oħra minflokha, f'każ biss li, fuq opinjoni unanima ta' l-Imħallfin u ta' l-Avukati Ġenerali tal-Qorti tal-Ġustizzja, ma jkunx iktar fil-pussess tar-rekwiżiti meħtieġa jew ma jissodisfax iktar l-obbligi tal-kariga tiegħu.

en: The Judge concerned shall not take part in any such deliberations.  
mt: L-Imħallef ikkonċernat ma jieħux parti f'deliberazzjoni bħal din.

en: If the person concerned is a member of the General Court or of a specialised court, the Court shall decide after consulting the court concerned.  
mt: Jekk il-persuna kkonċernata tkun membru tal-Qorti Ġenerali jew ta' qorti speċjalizzata, l-Qorti għandha tiddeċiedi wara li tkun ikkonsultat lill-qorti kkonċernata.

en: The Registrar of the Court of Justice shall communicate the decision of the Court of Justice to the President of the European Parliament and to the President of the Commission and shall notify it to the President of the Council.  
mt: Ir-Reġistratur għandu jikkomunika din id-deċiżjoni tal-Qorti lill-President tal-Parlament Ewropew u lill-President tal-Kummissjoni u għandu jgħarraf biha wkoll lill-President tal-Kunsill.

en: In the case of a decision depriving a Judge of his office, a vacancy shall arise on the bench upon this latter notification.  
mt: F'każ ta' deċiżjoni li jitneħħa Mħallef mill-kariga, n-notifika ġġib magħha li titbattal sedja.

en: Article 7  
mt: Artikolu 7

en: A Judge who is to replace a member of the Court of Justice whose term of office has not expired shall be appointed for the remainder of his predecessor's term.  
mt: Imħallef li l-funzjoni tiegħu tintemm qabel l-iskadenza tal-mandat tiegħu jiġi sostitwit għall-bqija taż-żmien tal-mandat.

en: Article 8  
mt: Artikolu 8

en: The provisions of Articles 2 to 7 shall apply to the Advocates-General.  
mt: Id-disposizzjonijiet ta' l-Artikoli 2 sa 7 għandhom japplikaw għall-Avukati Ġenerali.

en: TITLE II  
mt: TITOLU II

en: ORGANISATION OF THE COURT OF JUSTICE  
mt: ORGANIZZAZZJONI TAL-QORTI TAL-ĠUSTIZZJA

en: Article 9  
mt: Artikolu 9

en: When, every three years, the Judges are partially replaced, thirteen and twelve Judges shall be replaced alternately.  
mt: Meta ssir is-sostituzzjoni parzjali ta' l-Imħallfin, li sseħħ kull tlett snin, jiġu sostitwiti, alternattivament, tlettax u tnax-il Imħallef.

en: When, every three years, the Advocates-General are partially replaced, four Advocates-General shall be replaced on each occasion.  
mt: Fis-sostituzzjoni parzjali ta' l-Avukati Ġenerali, li sseħħ kull tliet snin, imiss erba' Avukati Ġenerali kull darba.

en: Article 10  
mt: Artikolu 10

en: The Registrar shall take an oath before the Court of Justice to perform his duties impartially and conscientiously and to preserve the secrecy of the deliberations of the Court of Justice.  
mt: Ir-Reġistratur jieħu ġurament quddiem il-Qorti tal-Ġustizzja li jaqdi dmirijietu b'imparzjalità sħiħa u skond il-kuxjenza u li jħares is-segretezza tad-deliberazzjonijiet.

en: Article 11  
mt: Artikolu 11

en: The Court of Justice shall arrange for replacement of the Registrar on occasions when he is prevented from attending the Court of Justice.  
mt: Il-Qorti tal-Ġustizzja għandha tipprovdi għas-sostituzzjoni tar-Reġistratur f'każ li dan ma jkunx jista' jattendi.

en: Article 12  
mt: Artikolu 12

en: Officials and other servants shall be attached to the Court of Justice to enable it to function.  
mt: Uffiċjali u impjegati oħra għandhom jiġu addetti mal-Qorti tal-Ġustizzja biex din tkun tista' tiffunzjona.

en: They shall be responsible to the Registrar under the authority of the President.  
mt: Huma għandhom ikunu responsabbli lejn ir-Reġistratur taħt l-awtorità tal-President.

en: Article 13  
mt: Artikolu 13

en: A European law may provide for the appointment of Assistant Rapporteurs and lay down the rules governing their service.  
mt: Liġi Ewropea tista' tipprovdi għall-ħatra ta' Assistenti Relaturi, u tistabbilixxi r-regoli dwar is-servizz tagħhom.

en: It shall be adopted at the request of the Court of Justice.  
mt: Din għandha tiġi adottata fuq talba tal-Qorti tal-Ġustizzja.

en: The Assistant Rapporteurs may be required, under conditions laid down in the Rules of Procedure, to participate in preparatory inquiries in cases pending before the Court of Justice and to cooperate with the Judge who acts as Rapporteur.  
mt: L-Assistenti Relaturi jistgħu jiġu msejjħa, skond il-kondizzjonijiet stabbiliti fir-Regoli tal-Proċedura, biex jipparteċipaw fl-istruzzjoni tal-kawzi miġjuba quddiem il-Qorti tal-Ġustizzja u biex jikkoperaw ma' l-Imħallef Relatur.

en: The Assistant Rapporteurs shall be chosen from persons whose independence is beyond doubt and who possess the necessary legal qualifications; they shall be appointed by a European decision of the Council, acting by a simple majority.  
mt: L-Assistenti Relaturi għandhom jintgħażlu minn persuni li ma jkun hemm l-ebda dubju dwar l-indipendenza tagħhom u li jippossjedu l-kwalifiki legali meħtieġa; huma għandhom jinħatru b'deċiżjoni Ewropea tal-Kunsill, li jaġixxi b'maġġoranza sempliċi.

en: They shall take an oath before the Court of Justice to perform their duties impartially and conscientiously and to preserve the secrecy of the deliberations of the Court of Justice.  
mt: Huma jieħdu ġurament quddiem il-Qorti li jwettqu d-dmirijiet tagħhom b'imparzjalità sħiħa u skond il-kuxjenza, u li jħarsu s-segretezza tad-deliberazzjonijiet.

en: Article 14  
mt: Artikolu 14

en: The Judges, the Advocates-General and the Registrar shall be required to reside at the place where the Court of Justice has its seat.  
mt: L-Imħallfin, l-Avukati Ġenerali u r-Reġistratur għandhom joqogħdu fil-lokalità fejn il-Qorti tal-Ġustizzja jkollha s-sede.

en: Article 15  
mt: Artikolu 15

en: The Court of Justice shall remain permanently in session.  
mt: Il-Qorti tal-Ġustizzja tiltaqa' b'mod permanenti.

en: The duration of the judicial vacations shall be determined by the Court of Justice with due regard to the needs of its business.  
mt: It-tul tal-ferjat jiġi stabbilit mill-Qorti tal-Ġustizzja billi tqis il-ħtiġiet tax-xogħol tagħha.

en: Article 16  
mt: Artikolu 16

en: The Court of Justice shall form chambers consisting of three and five Judges.  
mt: Il-Qorti tal-Ġustizzja għandha tistitwixxi fi ħdanha awli komposti minn tliet u ħames Imħallfin.

en: The Judges shall elect the Presidents of the chambers from among their number.  
mt: L-Imħallfin għandhom jaħtru minn fosthom il-Presidenti ta' l-awli.

en: The Presidents of the chambers of five Judges shall be elected for three years.  
mt: Il-Presidenti ta' l-awli b'ħames Imħallfin jiġu eletti għal tliet snin.